1.	Účastník ZPC 

Meno a priezvisko, tituly:	Mgr. Martin Pokorný	
Znalosť cudzích jazykov:	Anglický jazyk, Portugalský jazyk	

2.	Zahraničná pracovná cesta

Štát / mesto:	Belgicko	
Názov a adresa 
prijímajúcej organizácie:	Európska komisia, Generálne riaditeľstvo pre vzdelávanie a kultúru, D2 – Program Mládež v akcii, B – 1049 Brusel	
Účel cesty:	Pravidelné stretnutie riaditeľov Národných agentúr a predstaviteľov Európskej komisie (KOM)	
Spôsob financovania 
(kto hradí cestovné, pobytové náklady, iné výdavky):	Cestovné: KOM
Ostatné náklady: IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
17.11.2010	1. Správa o implementácii programu Mládež v akcii v roku 2009
2. Hodnotenie databázy Youthlink
3. Európsky týždeň mládeže 2011 (ERD)	
18.11.2010	4. Európsky rok dobrovoľníctva
5. Budúca generácia programu EU pre mládež
6. Európsko-Čínsky rok mládeže	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
17.11.2010	1. Európska komisia zhodnotila implementáciu programu Mládež v akcii ako dobrú. Vďaka výraznému zrýchleniu podávania ročných správ zo strany Národných agentúr a Národných autorít sa podarilo urýchliť celý proces hodnotenia ročných správ. Zároveň klesol počet nálezov nedostatkov pri vykonávaní kontrol v Národných agentúrach (NA) Národnými autoritami  (NAU). Najväčšie nedostatky z pohľadu KOM pretrvávajú v zabezpečení primárnych kontrol a harmonizácii účtovníctva NA s požiadavkami KOM.
2. KOM rozšíri funkcionalitu Youthlinku o možnosť generovať finančné správy, čím zjednoduší proces vytvárania ročnej správy pre NA.V roku 2011 je plánované testovanie elektronického podávania projektov cez spoločný európsky systém, ktorý bude prepojený s Youthlinkom
3. V máji 2011 sa uskutoční Európsky týždeň mládeže (ETM), ako vyvrcholenie 18mesačného cyklu štrukturovaného dialógu. Prípravy ETM nadviažu na skúsenosti z predchádzajúceho podujatia, aby sa podporilo čo najviac aktivít k ETM na regionálnej a lokálnej úrovni. NA určia osobu zodpovednú za implementáciu ETM na národnej úrovni. KOM pripraví centralizované aktivity v Bruseli a Antverpách (Hlavné mesto mládeže 2011). NA budú zodpovedné za výber účastníkov na centralizované podujatie. Pracovná skupina koordinátorov ETM sa stetne v BRU 17.12.2010.	
18.11.2010	4. KOM predstavila hlavné aktivity ERD – sériu konferencií a ERD Tour – podujatie, ktoré sa bude realizovať v každom členskom štáte (SR – november 2011). Cieľom ERD je propagovať a podporovať dobrovoľníctvo ako významnaý nástroj pre podporu aktívnej participácie.
5. Predstavitelia NA a KOM pokračovali v diskusii o možnostiach a perspektívach pre budúcu generáciu programu per mladých ľudí. Aktuálne sú otorené možnosti udržať aktuálny stav samostatného programu, zlúčenie s programom Celoživotného vzdelávania alebo s programami Európa pre občanov, Kultúra a Média.
6. Na základe dohody medzi KOM a Čínou bude rok 2011 Európsko-Čínskym rokom mládeže. KOM pripraví niekoľko centralizovaných aktivít (aj v rámci ETM). Členským štátom bola ponúknutá možnosť hosťovať skupiny čínskych mládežníkov v období okolo centralizovaných aktivít. Zároveň NA, ktoré pripravia aktivity v rámci tohto roka dostanú na základe písomnej žiadostí povolenie používať logo Euro-Čínskeho roka.	

5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
SK NA zabezpečí vkladanie dát do Youthlinku tak, aby ho bolo možné využívať na tvorbu finančných správ. V súlade so schváleným plánom práce sa zapojí do príprav a implementácie ETM a ERD. Aktivity v rámci Európsko-čínskeho roka mládeže prebehnú v spolupráci s MZV a ambasádou ČĽR.

6.	Prehľad prinesenej dokumentácie a miesto jej uloženia 

PPT prezentácie k uvedeným bodom. Uloženie: IUVENTA – Slovenský inštitút mládeže

7.	Osobitne vyhodnotený očakávaný prínos ZPC 

Stretnutie so zástupcami KOM splnilo svoj ciel bliižšie informovať o aktivitách a zabezpečiť koordinovaný prístup sieťe NA k aktivitám roku 2011.

8.	Spôsob zverejnenia výsledkov ZPC, prenos získaných informácií
(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Porada oddelenia mobility mládeže, e-mailová komunikácia regionálnym konzultantom

Súhlasím so zverejnením tejto správy na internete

Dátum:	08/12/2010	
Správu vypracoval
(meno a priezvisko, podpis):	Martin Pokorný	
Správu schválil
(meno a priezvisko, podpis):	Viliam Michalovič